
Fundacije za financiranje športnih organizacij v Republiki Sloveniji (v nadaljevanju: Fundacija za šport), Dunajska 51, SI-1000 Ljubljana, objavlja
Spremembo

Javnega razpisa Fundacije za šport za sofinanciranje športnih programov,  razvojne dejavnosti v športu, športnih prireditev in promocije športa ter družbene in okoljske odgovornosti v športu v letu 2021
V Javnem razpisu Fundacije za šport za sofinanciranje športnih programov,  razvojne dejavnosti v športu, športnih prireditev in promocije športa ter družbene in okoljske odgovornosti v športu v letu 2021 (Uradni list RS, št. 145/20 z dne 16.10.2020; v nadaljevanju: javni razpis) se besedilo drugega odstavka 4. točke  nadomesti z novim besedilom, ki se glasi:

»Poleg oddaje prijavnega obrazca preko spletne aplikacije, MORAJO kandidati tiskano vlogo na javni razpis poslati tudi s priporočeno pošiljko po pošti ali oddati osebno na naslov: Fundacija za šport, Dunajska 51, 1000 Ljubljana, najkasneje do 7.12.2020. Šteje se, da je tiskana vloga prispela pravočasno, če je bila zadnji dan roka za oddajo vloge oddana na pošti s priporočeno pošiljko ali do 12:00 ure osebno oddana v prostorih fundacije.«

Besedilo  prvega odstavka 7. točke javnega razpisa se nadomesti z novim besedilom, ki se glasi:

»Komisija fundacije (v nadaljevanju: komisija) v roku 15 dni po končanem razpisnem roku odpre pravočasno prejete vloge za sredstva fundacije, preveri prejete vloge in jih obravnava skladno z določbami Zakona o športu. Odpiranje vlog ni javno. Komisijsko odpiranje vlog bo predvidoma potekalo dne 10.12.2020. O prejetih vlogah komisija izdela zapisnik.«

Vsa ostala določila javnega razpisa ostanejo nespremenjena.

